marsh-mellow/hindi_wikipedia huggingface dataset:
कॅप्लर-१६ (-16) एक द्वितारा मंडल है जिस पर कॅप्लर अंतरिक्ष यान द्वारा खगोलशास्त्री अध्ययन कर रहें हैं। आकाश में यह हंस तारामंडल के क्षेत्र में पड़ता है और पृथ्वी से लगभग २०० प्रकाश वर्ष की दूरी पर स्थित है। इसके दोनों तारे एक-दूसरे से लगभग ०.२२ खगोलीय इकाईयों की दूरी पर हैं। दोनों ही तारे हमारे सूरज से छोटे बौने तारे हैं: इनमें से मुख्य तारा नारंगी रंग वाला  श्रेणी का तारा है और दूसरा लाल रंग का  श्रेणी का तारा है। सितम्बर २०११ में वैज्ञानिकों ने घोषणा की कि इस मंडल में हमारे सौर मंडल के शनि के आकार का एक गैस दानव ग्रह मिला है जो इन दोनों तारों की परिक्रमा कर रहा है। यह पहला ज्ञात ग्रह है जो किसी द्वितारे की परिक्रमा करता पाया गया है और इसका नामकरण कॅप्लर-१६बी किया गया है।

 तारों का ब्यौरा 
इस द्वितारा मंडल के दोनों तारे इस प्रकार हैं:
 मुख्य तारा:  श्रेणी नारंगी बौना तारा जिसका द्रव्यमान (मास) सूरज के द्रव्यमान का ०.६८९७ गुना और व्यास (डायामीटर) सूरज के व्यास का ०.६४८९ गुना है।
 साथी तारा:  श्रेणी का लाल बौना तारा जिसका द्रव्यमान सौर द्रव्यमान का ०.२०२५५ गुना और व्यास सौर व्यास का ०.२२६२३ गुना है।

 ग्रह 
अगर कॅप्लर-१६बी ग्रह पर खड़ा हुआ जा सकता तो कभी आकाश में बड़ा नारंगी सूरज उदय होता दिखता, कभी छोटा लाल सूरज और कभी दोनों एक साथ। ऐसा भी होता कि कभी एक सूरज दूसरे के पीछे ग्रहण होता। जब वैज्ञानिकों को इस बात का ज्ञान हुआ तो इस ग्रह की तुलना फ़ौरन स्टार वॉर्स नामक मशहूर विज्ञान कथा (साईन्स फ़िक्शन) फ़िल्म से की गई जिसमें एक टैटूईन () नामक ग्रह दो सूरजों के साथ दर्शाया गया था।

कॅप्लर-१६बी पत्थर और गैस का बना हुआ है। यह अपने दो सूरजों की एक परिक्रमा लगभग २२९ दिनों में पूरी कर लेता है। माना जाता है कि इस ग्रह पर बहुत सर्दी है और तापमान -७० सेंटीग्रेड से -१०० सेंटीग्रेड तक रहता हैं।

 इन्हें भी देखें 
 कॅप्लर-१६बी
 द्वितारा
 बौना तारा
 ग़ैर-सौरीय ग्रह
 गैस दानव

 सन्दर्भ 

श्रेणी:के-प्रकार मुख्य अनुक्रम तारे
श्रेणी:ऍम-प्रकार मुख्य-अनुक्रम तारे
श्रेणी:ग़ैर-सौरीय ग्रह वाले तारे
श्रेणी:बहुतारा ग्रहीय मंडल
श्रेणी:हंस तारामंडल
श्रेणी:हिन्दी विकि डीवीडी परियोजना
250कॅप्लर-१६ मंडल का काल्पनिक चित्रण: सबसे पीछे नारंगी बौना तारा, उसके आगे लाल बौना तारा और सबसे आगे कॅप्लर-१६बी गैस दानव ग्रह है
कॅप्लर-१६बी (-16) एक ग़ैर-सौरीय ग्रह है। यह पृथ्वी से लगभग २०० प्रकाश वर्ष दूर हंस तारामंडल के क्षेत्र में स्थित कॅप्लर-१६ नामक द्वितारे की परिक्रमा कर रहा है और पहला ऐसा ज्ञात ग्रह है जो किसी द्वितारा के इर्द-गिर्द कक्षा (ऑर्बिट) में हो। अनुमान लगाया जाता है की यह आधा पत्थर और आधा गैस का बना हुआ लगभग शनि के द्रव्यमान (मास) वाला एक गैस दानव ग्रह है। यह ग्रह कॅप्लर अंतरिक्ष यान द्वारा शोध करने से मिला था और खगोलशास्त्रियों ने इसके पाए जाने की घोषणा सितम्बर २०११ में की थी।

 खगोलिए स्थिति 
केपलर-16बी गैस के गुब्बारे की तरह है और आकार में शनि ग्रह के बराबर है। यह अपने दोनों तारों से 10.50 करोड़ किलोमीटर की दूरी पर अपने अक्ष पर चक्कर लगा रहा है। यह दूरी उतनी ही है, जितनी शुक्र ग्रह की सूर्य से है। हालाँकि केपलर-16बी जिन दो तारों के चक्कर लगा रहा है, वे सूरज की तुलना में छोटे और ठंडे हैं। इसी कारण
केपलर-16बी के तल का तापमान शून्य से 70 डिग्री सेल्सियस और 100 डिग्री सेल्सियस के बीच है। 
यह हमारी धरती से 200 प्रकाश वर्ष की दूरी पर है। इसकी खोज नासा के केपलर अंतरिक्ष दूरबीन ने उस समय की थी, जब यह धरती और उसके
पितृ तारे के बीच से गुजरा था। इस घटना को ट्रांजिट कहते हैं। इसमें अंतरिक्ष विज्ञानियों को दूरबीन की सहायता से ग्रह के आकार और उसके पितृ तारे से दूरी का
पता चलता है लेकिन केपलर-१६ बी के मामले में कठिनाई यह है कि यह दो तारों के चक्कर लगा रहा है। इस कारण ट्रांजिट की प्रक्रिया दो बार होती है और उसमें दूरबीन
में दूरी और आकार भी अलग-अलग पता चलते हैं। 

यह अपने दो सूरजों की एक परिक्रमा लगभग २२९ दिनों में पूरी कर लेता है। माना जाता है कि ग्रह पर बहुत सर्दी है और तापमान -७० सेंटीग्रेड से -१०० सेंटीग्रेड तक रहता हैं।

कॅप्लर-१६बी के दो सूरज इस प्रकार हैं:
 बड़ा सूरज:  श्रेणी नारंगी बौना तारा जिसका द्रव्यमान (मास) सूरज के द्रव्यमान का ०.६८९७ गुना और व्यास (डायामीटर) सूरज के व्यास का ०.६४८९ गुना है।
 छोटा सूरज:  श्रेणी का लाल बौना तारा जिसका द्रव्यमान सौर द्रव्यमान का ०.२०२५५ गुना और व्यास सौर व्यास का ०.२२६२३ गुना है।
अगर कॅप्लर-१६बी ग्रह पर खड़ा हुआ जा सकता तो कभी आकाश में बड़ा नारंगी सूरज उदय होता दिखता, कभी छोटा लाल सूरज और कभी दोनों एक साथ। ऐसा भी होता की कभी एक सूरज दूसरे के पीछे ग्रहण होता। 
जब वैज्ञानिकों को इस बात का ज्ञान हुआ तो इस ग्रह की तुलना फ़ौरन स्टार वॉर्स नामक मशहूर विज्ञान कथा (साईन्स फ़िक्शन) फ़िल्म से की गई जिसमें एक टैटूईन () नामक ग्रह दो सूरजों के साथ दर्शाया गया था।

 इन्हें भी देखें 
 ग़ैर-सौरीय ग्रह
 गैस दानव
 कॅप्लर-१६ तारा
 द्वितारा

 बाहरी कड़ियाँ 
 ग़ैर-सौरीय ग्रह ज्ञानकोश में कॅप्लर-१६

 सन्दर्भ 

श्रेणी:बहिर्ग्रह
श्रेणी:गैस दानव
श्रेणी:हंस तारामंडल
श्रेणी:हिन्दी विकि डीवीडी परियोजना
श्रेणी:कॅप्लर-१६
230कॅप्लर २० के ग्रहीय मंडल के दो ग्रहों की पृथ्वी और शुक्र ग्रहों से तुलना
कॅप्लर-२० उर्फ़ कॅप्लर-२०ए (-20) पृथ्वी से ९५० प्रकाश वर्ष दूर लायरा तारामंडल के क्षेत्र में स्थित एक 8 श्रेणी का तारा है। यह आकार में हमारे सूरज से ज़रा छोटा है - इसका द्रव्यमान (मास) हमारे सूरज के द्रव्यमान का ०.९१ गुना और इसका व्यास (डायामीटर) हमारे सूरज के व्यास का ०.९४ गुना अनुमानित किया गया है। सम्भव है कि यह एक मुख्य अनुक्रम तारा है हालाँकि वैज्ञानिकों को अभी यह पक्का ज्ञात नहीं हुआ है। पृथ्वी से देखा गई इसकी चमक (सापेक्ष कान्तिमान) १२.५१ मैग्नीट्यूड मापी गई है, यानी इसे देखने के लिए दूरबीन आवश्यक है। इसके इर्द-गिर्द एक ग्रहीय मंडल मिला है, जिसमें पांच ज्ञात ग़ैर-सौरीय ग्रह इस तारे की परिक्रमा कर रहे हैं।

 पृथ्वी जैसे ग्रह मिले 
२० दिसम्बर २०११ में वैज्ञानिकों ने घोषणा की के कॅप्लर-२० तारे के इर्द-गिर्द पृथ्वी के आकार के दो ग़ैर-सौरीय ग्रह परिक्रमा करते हुए पाए गए हैं, जिनके नाम कॅप्लर-२०ई (-20) और कॅप्लर-२०ऍफ़ (-20) रखे गए हैं। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। यह याद रखना ज़रूरी है कि हालांकि इन दो ग्रहों का अकार पृथ्वी जैसा भले ही हो, यह अपने तारे के वासयोग्य क्षेत्र में स्थित नहीं हैं। ये कॅप्लर-२० तारे के इतने पास हैं कि कॅप्लर-२०ई ग्रह की सतह पर तापमान लगभग ७६० सेंटीग्रेड होगा और कॅप्लर-२०ऍफ़ ग्रह पर ४२७ सेंटीग्रेड।

इस मंडल में वरुण (नॅप्टयून) के अकार वाले तीन अन्य गैस दानव ग्रह भी मिले हैं, जिनका नाम कॅप्लर-२०बी (-20), कॅप्लर-२०सी (-20) और कॅप्लर-२०डी (-20) रखा गया है।

 इन्हें भी देखें 
 कॅप्लर-२०ऍफ़
 ग़ैर-सौरीय ग्रह
 महापृथ्वी
 गैस दानव

 सन्दर्भ 

श्रेणी:तारे
श्रेणी:लायरा तारामंडल
श्रेणी:बहिर्ग्रह
230कॅप्लर-२०ई और कॅप्लर-२०ऍफ़ ग्रहों की हमारे सौर मंडल के पृथ्वी और शुक्र ग्रहों से तुलना
कॅप्लर-२०ऍफ़ (-20) एक ग़ैर-सौरीय ग्रह है जो पृथ्वी से लगभग ९५० प्रकाश वर्षों की दूरी पर लायरा तारामंडल में स्थित कॅप्लर-२० तारे की परिक्रमा कर रहा है। यह पहला ज्ञात ग़ैर-सौरीय ग्रह है जिसका अकार पृथ्वी से मिलता-जुलता है। इसका व्यास (डायामीटर) पृथ्वी के व्यास का लगभग १.०३ गुना है। यह अपने तारे से १.६ करोड़ किलोमीटर की दूरी पर परिक्रमा करता है, जो सूरज से बुध ग्रह (मरक्युरी) की दूरी से भी कम है। इस वजह से इसका सतही तापमान काफी गरम है और ४२७ सेंटीग्रेड अनुमानित किया गया है। इस तापमान पर इसकी सतह पर पानी होने की कोई संभावना नहीं है और यह अपने तारे के वासयोग्य क्षेत्र में नहीं है।

इस ग्रह की मिल जाने की घोषणा वैज्ञानिकों ने २० दिसम्बर २०११ को की। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। इस ग्रह का पता कॅप्लर अंतरिक्ष यान के प्रयोग से लगाया गया। कॅप्लर-२० तारे के मंडल में कुल मिलकर पांच ग्रह ज्ञात हुए हैं और कॅप्लर-२०ऍफ़ से भी छोटा एक ग्रह मिला है जो इस तारे के और भी पास परिक्रमा करता है - इस ग्रह का नामकरण कॅप्लर-२०ई (-20) किया गया है।

 इन्हें भी देखें 
 कॅप्लर-२० तारा
 ग़ैर-सौरीय ग्रह
 वासयोग्य क्षेत्र

 सन्दर्भ 

श्रेणी:बहिर्ग्रह
श्रेणी:लायरा तारामंडल
230कॅप्लर २२ के ग्रहीय मंडल की हमारे सौर मंडल के अंदरूनी भाग से तुलना
कॅप्लर-२२ उर्फ़ कॅप्लर-२२ए (-22) पृथ्वी से ६०० प्रकाश वर्ष दूर हंस तारामंडल के क्षेत्र में स्थित एक  श्रेणी का मुख्य अनुक्रम तारा है। यह आकार में हमारे सूरज से ज़रा छोटा और तापमान में उस से ठंडा है।

 पृथ्वी जैसा ग्रह मिला 
५ दिसम्बर २०११ में वैज्ञानिकों ने घोषणा की के कॅप्लर-२२ तारे के इर्द-गिर्द पृथ्वी से ज़रा बड़ा ग़ैर-सौरीय ग्रह परिक्रमा करता हुआ पाया गया है। यह महापृथ्वी इस तारे के वासयोग्य क्षेत्र में स्थित है, यानि यहाँ पानी और जीवन होने की सम्भावना है, हालाँकि उनके अस्तित्व का ज्ञात होना फ़िलहाल कठिन है। यह पहला पृथ्वी जैसा ग्रह मिला है जो किसी तारे के वासयोग्य क्षेत्र में स्थित है। ग्रह का नाम कॅप्लर-२२बी (-22) रखा गया है।

 इन्हें भी देखें 
 कॅप्लर-२२बी
 ग़ैर-सौरीय ग्रह
 महापृथ्वी

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:हंस तारामंडल
श्रेणी:बहिर्ग्रह
230कॅप्लर २२ के ग्रहीय मंडल की हमारे सौर मंडल के अंदरूनी भाग से तुलना
कॅप्लर-२२बी (-22) पहला ज्ञात ग़ैर-सौरीय ग्रह है जो पृथ्वी जैसा है और एक सूरज जैसे तारे के वासयोग्य क्षेत्र में परिक्रमा कर रहा है। यह पृथ्वी से ६०० प्रकाश वर्ष दूर हंस तारामंडल के क्षेत्र में स्थित कॅप्लर-२२ तारे की परिक्रमा कर रहा है।  , "'        ", 1252011, :..201111-99. 

वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया और इसके अस्तित्व की घोषणा ५ दिसम्बर २०११ को की। , " 22-: -  " 1252011 :...--16040655  अंदाज़ा लगाया जाता है कि यह पृथ्वी का २.४ गुना व्यास (डायामीटर) रखता है, लेकिन इसकी सतह कैसी है इसका कोई अनुमान नहीं लग पाया है।., "       " 1252011 :..13821------.  अगर इसका घनत्व (डॅन्सिटी) पृथ्वी जैसा हुआ तो इसका द्रव्यमान (मास) पृथ्वी का १३.८ गुना होगा और इसकी सतह पर इसका गुरुत्वाकर्षण पृथ्वी का २.४ गुना होगा। यानि इसकी सतह पर खड़ा ७० किलोग्राम के भार वाला आदमी अपने आप को १६८ किलो का महसूस करेगा। इस श्रेणी के ग्रहों को महापृथ्वी कहा जाता है।

इस ग्रह को अपने तारे की एक परिक्रमा पूरी करने में लगभग २९० दिन लगते हैं। इसकी अपने तारे से दूरी पृथ्वी की सूरज की दूरी से ज़रा कम है लेकिन इसका तारा सूरज से ज़रा छोटा और ठंडा भी है। अगर इस ग्रह पर वायुमंडल ही न हुआ (यानि सतह के ऊपर खुले अंतरिक्ष का ख़ाली व्योम हुआ) तो इसकी सतह का औसत तापमान -११ सेंटीग्रेड हो सकता है। लेकिन अगर इसका पृथ्वी जैसा वायुमंडल हुआ तो इसकी सतह का औसत तापमान २२ सेंटीग्रेड के आसपास होगा, जिसमें मनुष्य जैसे जीव रह सकते है।

 इन्हें भी देखें 
 कॅप्लर-२२ तारा
 ग़ैर-सौरीय ग्रह
 वासयोग्य क्षेत्र

 सन्दर्भ 

श्रेणी:बहिर्ग्रह
श्रेणी:हंस तारामंडल
कॅप्लर-६९ (-69) पृथ्वी से २,७०० प्रकाश-वर्ष की दूरी पर आकाश में हंस तारामंडल के क्षेत्र में स्थित एक हमारे सूरज के जैसा -श्रेणी का मुख्य अनुक्रम तारा है। १८ अप्रैल २०१३ को वैज्ञानिकों ने इसके इर्द-गिर्द दो ग्रहों की मौजूदगी ज्ञात होने की घोषणा करी। शुरु में उनका अनुमान था कि इनमें से एक 'कॅप्लर-६९सी' द्वारा नामांकित ग्रह इस ग्रहीय मंडल के वासयोग्य क्षेत्र में स्थित है लेकिन बाद में यह स्पष्ट हुआ कि यह वास-योग्य क्षेत्र से अन्दर है। इसका अर्थ था कि यह हमारे सौर मंडल के शुक्र जैसी परिस्थितियाँ रखता होगा और यहाँ जीवन का पनप पाना बहुत कठिन है।

 विवरण 
कॅप्लर-६९ -श्रेणी का तारा है। इसका द्रव्यमान (मास) हमारे सूरज का ८१ और व्यास हमारे सूरज के व्यास का ९३ है। इसका सतही तापमान ५६३८ कैल्विन है जो हमारे सूरज के ५७७८ कैल्विन के सतही तापमान के आसपास ही है। पृथ्वी से इसकी चमक (सापेक्ष कांतिमान) लगभग १३.७ मैग्नीट्यूड मापी गई है जो इतनी धुंधली है कि बिना दूरबीन के नहीं देखी जा सकती।

 इन्हें भी देखें
हंस तारामंडल

 सन्दर्भ 

श्रेणी:हंस तारामंडल
श्रेणी:जी-प्रकार मुख्य अनुक्रम तारे
श्रेणी:ग्रहीय मंडल
कॅबिनेट मैन्युअल(अन्य वर्तनी:कैबिनेट मैनुअल), ब्रिटेन की एक सरकारी दस्तावेज़ है, जोकि शासन के आचार और कार्यान्वयन से संबंधित नियमों, विधानों और सभगमों को संहिताबद्ध रूप से अंकित करती है, जो आज, यूनाइटेड किंगडम की सरकार के आचरण और कार्यप्रक्रिया के मार्गदर्शक के रूप में कार्य करती है। इसे उनकी शाही शान की प्रशासनिक सेवाओं द्वारा, कैबिनेट सचिव सर गस ओ'डॉनेल के नेतृत्व में लिखा गया था। इसे मंत्रिमण्डलीय कार्यालय द्वारा १४ दिसंबर २०१० को प्रकाशित किया गया था। यह मैन्युअल, ब्रिटेन की शासन व्यवस्था के संबंध में एक विहंगावलोकन प्रदान करती है, जिसमे, संसद की महत्ता तथा मंत्रिमण्डलीय सरकार और ब्रिटिश संवैधानिक व्यवस्था के लोकतांत्रिक चरित्र को कार्यपालिका, विधायिका, राजमुकुट, अंतर्राष्ट्रीय संस्थानों(विशेष कर यूरोपीय संघ), राजकीय निर्भर्ताओं, समुद्रपारिया प्रदेशों तथा विभिन्न अवक्रमित प्रशासनों की शक्तियों की व्याख्यित कर, दर्शाता किया गया है। इसे मंत्रिमण्डलीय सदस्यों, अन्य मंत्रियों तथा नौकरशाहों के लिए एक संदर्शिका के तौर पर लिखा गया था, जिसके मदद से उन्हें प्रशासनिक कार्यविधि को समझने में सरलता हो। साथ ही यह पूर्वतः अलिखित कार्यकारी-विधियों को भी अंकित करता है, जिनके मदद से सरकार कार्य करती है।

इसकी लेखन शैली किसी लिखित संविधान के सामान है, क्योंकि इसे लिखे जाने के पीछे की वृहन्त योजना, ब्रिटेन के लिए एक सुलिखित संविधान स्थापित करना था। बहरहाल, २०११ में हाउस ऑफ़ लॉर्ड्स की संविधान समिति ने यह फरमाया की इस मैन्युअल को "एक लिखित संविधान की दिशा में पहले कदम" के रूप में नहीं लिया जाये, क्योंकि यह केवल मौजूद नियमों को संगठित कर संहिताबद्ध करती है, उन नियमों को "पत्थर पर अंकित नहीं करती", अर्थात इसका मूल उद्देश्य चल रही नियमों व तरीकों को अंकित करना है, लिखित नियमों को स्थापित करना नहीं है। इसे वैधिक रूप से संसद द्वारा स्वीकृत होने के आवश्यकता नहीं है, और कैबिनेट सचिव इस स्वेच्छा से कभीभी परिवर्तित कर सकते हैं।

लेखन का इतिहास
ब्रिटिश संविधान संहिताबद्ध नहीं है। यह लिखित तथा गैर-लिखा स्रोतों पर आधारित है जिनमें संसदीया अधिनियमों तथा अदालती फैसलों समेत विभिन्न ऐतिहासिक संधियाँ और सभागम समूह तथा अन्य तत्त्व जैसे यूरोपीय विधान भी शामिल हैं। इन्हे सामूहिक रूप से यूनाइटेड किंगडम का संविधान कहा जाता है।

फरवरी २०१० में प्रधानमंत्री गॉर्डन ब्राउन ने कहा था की उन्होने कैबिनेट सचिव गस ओ'डॉनेल को "मौजूदा अलिखित नियमों, जिनके द्वारा केंद्रीय सरकार कार्य करती है, को एक लिखित दस्तावेज़ के रूप में संग्रहित करने के लिए कहा है।" इसी सन्दर्भ में सर गस एक प्रतिनिधिमंडल सहित न्यूज़ीलैंड जाते हैं। न्यूज़ीलैंड की प्रशासनिक व्यवस्था भी वेस्टमिंस्टर प्रणाली पर आधारित है, और वहाँ भी सरकार एक अलिखित संविधान के आधार पर कार्य करती है। सर गस ओ'डॉनेल की टीम ने न्यूज़ीलैंड की कॅबिनेट मैन्युअल के आधार पर इस कैबिनेट मैन्युअल को तैयार किया था। पूरा हो जाने के बाद इसे हाउस ऑफ़ लॉड्स की संविधान समिति और नागरिक प्रशासन समिति द्वारा संरिक्षित किया गया, और अंत्यतः अन्तिता रूप को २०११ में प्रसारित किया गया।

इन्हें भी देखें
ब्रिटेन की राजनीति
यूनाइटेड किंगडम का संविधान

सन्दर्भ

बाहरी कड़ियाँ

श्रेणी:यूनाइटेड किंगडम का संविधान
श्रेणी:यूनाइटेड किंगडम की सरकार
कॅरिस्ब्रूक (कभी-कभी गलत तरीके से कॅरिस्ब्रूक स्टेडियम के रूप में जाना जाता है) डुनेडिन, न्यूजीलैंड में एक प्रमुख खेल स्थल था। शहर का मुख्य घरेलू और अंतर्राष्ट्रीय रग्बी यूनियन स्थल, इसका उपयोग अन्य खेलों जैसे क्रिकेट, फुटबॉल, रग्बी लीग और मोटोक्रॉस के लिए भी किया जाता था। 1990 के दशक में रग्बी मैचों से पहले कैरिस्ब्रुक ने एक जो कॉकर कॉन्सर्ट की मेजबानी की और अक्सर प्री-गेम कॉन्सर्ट आयोजित किए। 2011 में कारिसब्रुक को बंद कर दिया गया था, और नॉर्थ डुनेडिन में यूनिवर्सिटी प्लाजा में फोर्सिथ बर्र स्टेडियम द्वारा रग्बी मैदान के रूप में बदल दिया गया था, और लोगान पार्क में यूनिवर्सिटी ओवल द्वारा एक क्रिकेट मैदान के रूप में।

सन्दर्भ

श्रेणी:क्रिकेट मैदान
220कैरिबियाई सागर
220दोमिनिकी गणतंत्र के इस्ला साओना द्वीप का एक तटीय क्षेत्र
कॅरीबियाई सागर (अंग्रेज़ी:  ) अंध महासागर के मध्य-पश्चिमी भाग से जुड़ा हुआ एक समुद्र है। यह उष्ण कटिबंधीय क्षेत्र में पश्चिमी गोलार्ध में आता है। इसके पश्चिम और दक्षिण-पश्चिम में मेक्सिको और मध्य अमेरिका हैं, उत्तर में बड़े ऐंटिलीस के द्वीप हैं और पूर्व में छोटे ऐंटिलीस के द्वीप हैं।      .    5 दिसम्बर 2008 इस सागर का कुल क्षेत्रफल २७,५४,००० वर्ग किमी है।      .     7, 2006 इसका सबसे गहरा बिंदु केमन खाई ( ) में पड़ता है और सतह से ७,६८६ मीटर नीचे है।

 भूगोल 
प्लेट विवर्तनिकी के हिसाब से कॅरीबियाई सागर कैरीबियाई तख़्ते पर स्थित है। इसमें पाँच गहरी द्रोणियाँ हैं जो एक दुसरे से जल के भीतर चल रही पहाड़ी शृंखलाओं से एक-दूसरे से बंटी हुई हैं। हालाँकि इसकी सब से गहरी खाई (केमन खाई) ७,६८६ मीटर नीचे जाती है, फिर भी औसत रूप से यह समुद्र अन्य समुद्रों के मुकाबले में कम गहराई रखता है। इसमें कुछ स्थान ऐसे हैं जहाँ दो भौगोलिक तख़्ते मिलते हैं, जैसे की पुएर्तो रीको खाई जहाँ उत्तर अमेरिकी तख़्ता और कैरिबियाई तख़्ता मिलते हैं। इन इलाक़ों में भूकंप और सूनामी आने का ख़तरा हमेशा बना रहता है। पिछले ५०० सालों के ऐतिहासिक सुराग़ों के अनुसार इस क्षेत्र में ७.५ मैग्नीट्यूड से अधिक के १२ ज़लज़ले आ चुके हैं। १२ जनवरी २०१० को इसी क्षेत्र में स्थित हाइती का देश एक ७.१ मैग्नीट्यूड के भूकंप का शिकार रहा जिसमें २ लाख से ज़्यादा लोग मारे गए।

 इतिहास 
कॅरीबियाई सागर का नाम यहाँ रहने वाली कैरिब नाम की प्राचीन आदिवासी जनजाति पर पड़ा था। सन् १४९२ में यूरोप से भारत का पश्चिमी मार्ग ढूंढता हुआ क्रिस्टोफ़र कोलम्बस इसी सागर में पहुँचा था। इसके बाद यहाँ पुर्तगाल, स्पेन, ब्रिटेन, फ़्रांस और नीदरलैण्ड जैसी यूरोपियाई ताक़तों ने अपने उपनिवेश (कॉलोनियाँ) बना लिए। कैरिबियाई सागर पर समुद्री व्यापार बढ़ा और उसके साथ यहाँ जल-दस्युओं (पाइरेटों) का भी प्रकोप हो गया जो जहाज़ों को लूटकर यहाँ के अनगिनत छोटे-छोटे द्वीपों में अपने अड्डों में छुप जाया करते थे।

आधुनिक युग में यहाँ २२ द्वीप क्षेत्र (राष्ट्र और राज्य) हैं और इस समुद्र पर उत्तर और मध्य अमेरिका के १२ अन्य राष्ट्रों के तट पड़ते हैं। सुहावना मौसम, साल-भर की धूंप, गरम पानी और भिन्न वातावरणों और संस्कृतियों के द्वीपों की वजह से यह एक लोकप्रिय पर्यटन का केंद्र बन गया है।

 दृश्य 

 इन्हें भी देखें 
 अंध महासागर
 कैरिबियाई तख़्ता

 सन्दर्भ 

श्रेणी:कॅरीबियाई सागर
श्रेणी:अटलांटिक महासागर के सागर
श्रेणी:सागर
श्रेणी:हिन्दी विकि डीवीडी परियोजना
नीलेश हॉलोवॅल्-धार (जन्म 6 अक्टूबर, 1988), जिन्हें पेशेवर रूप से "कॅश्मीर्" के नाम से जाना जाता है, एक अमेरिकी सङ्गीतकार, गीतकार, डी.जे., रिकॉर्ड निर्माता, पूर्व रॅपर और गायक हैं।  ( 2, 2017).  उन्हें डी.जे. मॅग् के 2015 के शीर्ष 100 डी.जे. पोल में 23वें स्थान पर रखा गया था और उन्हें वर्ष के लिए उच्चतम नई प्रविष्टि से सम्मानित किया गया था। उसी सर्वेक्षण में वह 2016 और 2017 में 12वें स्थान पर पहुँच गए, और फिर 2020 में। 2021 में इसी पोल में उन्हें 11वाँ स्थान मिला था और 2022 में इसी पोल के समय उन्हें 12वाँ स्थान मिला। जुलाई 2017 में, उन्होंने 'स्पिनिङ् रिकॉर्ड्स' के एक उप-लेबल, 'धर्म वर्ल्डवाइड' को लॉञ्च किया। कॅश्मीर् ने कोचेला, टुमॉरोलैंड, ई.डी.सी., अल्ट्रा और सनबर्न जैसे कई सङ्गीत समारोहों में लाइव प्रदर्शन किया।

 प्रारम्भिक जीवन 

बाएँअंगूठाकार2010 में नीलेश हॉलोवॅल्-धार और डॅविड सिङ्गर-वाइन द़ कॅटरॅक्ट्स के रूप में प्रदर्शन कर रहे हैं
नीलेश हॉलोवॅल्-धार का जन्म बर्कली, कैलिफ़ोर्निया में हुआ था। उनके पिता एक कश्मीरी हिन्दू हैं जो भारत से आए थे, जबकि उनकी माँ अमेरिकी हैं। उन्हें अपना मञ्च नाम भारतीय राज्य जम्मू और कश्मीर से मिला, जहाँ उनका पैतृक पक्ष रहता है। उनके एकल गीत "जम्मू" और "कश्मीर" भी राज्य से अपने नाम प्राप्त करते हैं।
क्षेत्र के मामले में कॅस्टेल (ग्वेर्निसियासो:  ; फ्रेंच: ---) ग्वेर्नसे में सबसे बड़ा पैरिश है।

पैरिश के पास प्राचीन समुद्र के स्तर में बदलाव के स्पष्ट प्रमाण हैं, बहुत कम ज्वार पर वज़ोन समुद्र तट पर दिखाई देने वाले ओक के जंगल की चड्डी और समुद्र तल से 8 मीटर ऊपर एक प्राचीन समुद्र तट।

कॅस्टेल के लोगों के लिए पुराना ग्वेर्नेसियस उपनाम  अनीस पुर सोंग  था।

पैरिश ले वियार मार्ची और नॉर्थ शो दोनों की मेजबानी करता है जिसमें सालाना फूलों की लड़ाई शामिल होती है। यह कास्टल मैटर्स नामक एक नियमित पत्रिका भी तैयार करता है।

इस पल्ली में गली के पतों का पोस्टल कोड 5 से शुरू होता है।

सन्दर्भ
कॆ.बॊम्मेपल्लि (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कडप जिला
कॆ.ब्राह्मणपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कडप जिला
कॆ.वॆंकटापुरं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कडप जिला
कॆ.सुगुमंचिपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कडप जिला
कॆतनकॊंड (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कृष्णा जिला
कॆसॆपल्लि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अनंतपुर जिला
के . राजगोपाल रेड्डी भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के भोंगीर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
 सन्दर्भ 

श्रेणी:१५वीं लोकसभा के सदस्य
के आई ओ सी एल लिमिटेड ( ), भारत सरकार के इस्पात मंत्रालय के अधीन मिनी रत्न श्रेणी की सर्वोत्तम कंपनी है जिसका गठन २ अप्रैल १९७६ में किया गया था। पहले इसका नाम 'कुद्रमुख लौह अयस्क कम्पनी' था। इसका का निगमित कार्यालय कोरमंगला, बेंगलुरु में और इसका पेलेटीकरण कॉम्प्लेक्स कर्नाटक के तटीय शहर मंगलुरु में स्थित है। यह लौह अयस्क खनन, निस्यंदन प्रौद्योगिकी एवं उच्च गुणवत्ता के पैलेटों के उत्पादन में विशेषज्ञता प्राप्त भारत की की प्रतिष्ठित निर्यातोन्मुखी कम्पनी है। केआईओसीएल आई एस ओ 9001:2008, आई एस ओ 14001:2004 एंड ओ एच एस ए एस 18001:2007 प्रमाणन से प्रतिष्ठित कंपनी है।  

सुविधा एवं क्षमता
इसके पैलेट संयंत्र की क्षमता लगभग ३५ लाख  टन लौह अयस्क पैलेट उत्पादित करने की है। अन्य सुविधाओं में स्टॉकयार्ड से सीधे जहाज में पैलेट भर लेने का रीक्लाइमर भी शामिल है। मेंगलुरु संयंत्र में उत्पादित पैलेट में उत्कृष्ट धातुकर्मीय विशेष गुण हैं और धमनभट्टी तथा प्रत्यक्ष अपचयन इकाइयों के लिए उपयुक्त फीड हैं। 

केआईओसीएल में अनुलाभीकरण और पैलेटीकरण संयंत्रों के प्रचालन और अनुरक्षण में २५ वर्षों से अधिक अनुभव के प्रतिबद्ध एवं अनुभवी वरिष्ठ स्तर के कर्मचारी हैं।  केआईओसीएल पहले ही देश भर में अनेक प्रचालन और अनुरक्षण कार्य कर रहे हैं। कंपनी ने लौह अयस्क अनुलाभीकरण और पैलेटीकरण संयंत्र के लिए एनएमडीसी के साथ प्रचालन और अनुरक्षण (ओ एंड एम) संविदा, सर्वश्री उड़ीसा माइनिंग कारपोरेशन (ओएमसी) के साथ कलियापनी, उड़ीसा में प्रतिवर्ष 1.4 मेट्रिक टन क्रोम अयस्क अनुलाभीकरण संयंत्र के प्रचालन और प्रबंधन संविदा में प्रवेश किया है।

भारत सरकार की पहल मेक इन इंडिया के अधीन के आई ओ सी एल ने ब्राज़ील से प्राप्त किए गए उच्च ग्रेड के आयातित अयस्क से उच्च ग्रेड के पैलेट का उत्पादन किया और 64463 डीएमटी उच्च ग्रेड के पैलेट का प्रथम नौपरिवहन ईरान को किया।

भारत सरकार की राष्ट्रीय कौशल विकास नीति के समर्थन और उसमें सहभागिता की ओर केआईओसीएल ने राष्ट्रीय कौशल विकास निगम और अनुमोदित एनएसडीसी साझेदार क्वेस कारपोरेशन लिमिटेड के साथ समझौता ज्ञापन में हस्ताक्षर किए हैं। इसमें कर्मचारियों, संविदा  कामगरों, स्थानीय युवकों, महिलाओं और सीपीयू सहित अन्य संस्थानों के कर्मचारियों को उनकी ओर से प्रशिक्षण कार्यक्रम आयोजित करने की परिकल्पना की है। 

सन्दर्भ

बाहरी कड़ियाँ
केआईओसीएल लिमिटेड का जालघर

श्रेणी:भारत के सार्वजनिक क्षेत्र के उपक्रम
300

केतयूँ आर्देशिर दिनशा (  ) (16 नवम्बर 1943  26 अगस्त 2011) भारतीय चिकित्सा क्षेत्र की प्रमुख हस्ती थीं। उन्होने भारत में कैंसर चिकित्सा के विकास में महती भूमिका अदा की। वर्ष २००१ में भारत सरकार ने उन्हें पद्मश्री से सम्मानित किया।

श्रेणी:भारतीय चिकित्सक
श्रेणी:कैंसर
के ए नीलकांत शास्त्री  को साहित्य एवं शिक्षा के क्षेत्र में सन १९५७ में पद्म भूषण से सम्मानित किया गया। ये तमिलनाडु राज्य से हैं। 

ए हिस्ट्री आफ एनसिऐन्ट इंडिया नामक पुस्तक लिखीश्रेणी:१९५७ पद्म भूषण

श्रेणी:साहित्य और शिक्षा में पद्म भूषण के प्राप्तकर्ता
के एन वान्चू (25 फरवरी 1903  14 अगस्त 1988) भारत के सर्वोच्च न्यायालय के भूतपूर्व न्यायाधीश रहे हैं। 

श्रेणी:सर्वोच्च न्यायालय के न्यायाधीश
के एन सिंह (न्यायाधीश) भारत के सर्वोच्च न्यायालय के भूतपूर्व न्यायाधीश रहे हैं। 
 सन्दर्भ 

श्रेणी:1926 में जन्मे लोग
श्रेणी:जीवित लोग
श्रेणी:भारत के मुख्य न्यायाधीश